**Cikada *Scaphoideus titanus***

Cikada *Scaphoideus titanus*je vektor fitoplazme ***Flavescence doree*(FD)**koja prouzrokuje oboljenje zlatasto žutilo vinove loze.

Ova cikada je izraziti monofag, svoje razviće završava isključivo na vinovoj lozi. Ima jednu generaciju godišnje i prezimljava u stadijumu jaja ispod kore dvogodišnjih lastara.

Larve prolaze kroz pet razvojnih stupnjeva, a tek treći larveni stupnjevi sposobni su da prenesu fitoplazmu.

Da bi se očuvala proizvodnja grožđa na nacionalnom nivou, svi regioni treba da sprovode mere zaštite pa čak i ako nisu vinogradarska područja. Pogotovo je od velikog značaja suzbijanje cikada na manjim površinama i okućnicama gde se vrlo često i cikada i fitoplazma neometano razvijaju.

U cilju suzbijanja ove štetočine proizvođačima se savetuje primena registrovanih insekticida na bazi aktivne materije flupiradifuron, deltametrin, lambda-cihalotrin ili gama-cihalotrin.

Stojković-Jovanović Ljiljana

Savetodavac za zaštitu bilja PSSS Čačak